זאת ברידג'ווטר. יש שיאמרו שמדובר בכת מסתורית ורדיקלית בשל הדרכים היעילות והלא שגרתיות שבהן היא עובדת.
דמיינו לרגע שאתם עובדים בארגון שבו כנות ופתיחות קיצונית הן ערכים מובילים. מצופה מכם להגיד בדיוק מה שאתם חושבים, טעויות נחשבות הכרחיות ועל כן לא מנסים להסתירן. תהליכי עבודה היררכיים הם "אאוט" וקבלת ההחלטות נעשית בשיתוף עם העובדים. הדעה של כל עובד נחשבת ומשפיעה – בלי טיוחים ובלי קוסמטיקה. ככל שתרמת לקבלת החלטות שהוכחו כתורמות לארגון, כך לדעה שלך משקל גדול יותר בקבלת ההחלטה הבאה, נשמע נחמד, לא?
כת או לא, ברידג'ווטר הינה קרן גידור השקעות מהגדולות והמצליחות בעולם שמנהלת מעל ל – 150 מליארד דולר.
"במקום להגיד לעצמי אני צודק, התחלתי לשאול את עצמי – איך אני יודע שאני צודק?"
מייסד החברה ומי שהגה את התרבות הארגונית שלה הוא ריי דליו.
דליו הוא אחד מ 100 האנשים העשירים בעולם. הוא פיתח, דרך ניסיון אישי מהצלחות והתרסקויות, מערכת של חוקים ואלגוריתמים שמטרתם להבטיח תפוקה מקסימלית מהמאמצים המושקעים.
דליו חותר למציאת האמת בעזרת 8 העקרונות שלו.
2. מה באמת מניע אותי?
מהם החוקים והעקרונות שלפיהם אני רוצה לחיות את החיים שלי?
מה חשוב לי ולמה אני שואף?
יעילות היא לא רק שיפור עצמי, אלא גם לדעת לפצות על החולשות על ידי שילוב האנשים המתאימים שיעזרו לאורך הדרך.
נתבונן על החיים (הארגוניים או האישיים שלנו) כעל מכונה. במקום להיות האנשים שנמצאים בתוך המכונה, נהיה המהנדסים הראשיים שלה כך שנעצב אותה בהתאם למטרות שאנחנו שואפים להשיג.
תחילה ננסה להבין מה המטרה שלה, בשלב השני נזהה בעיות ולא נקבל קיומן. בשלב השלישי נאבחן כל בעיה עד שנגיע לגורמי השורש שלה, בשלב הרביעי נעצב תכנית כדי להעלים את הבעיות האלה ובשלב האחרון, נממש את התכנית המיושמת.
אנשים "מקבלים" ניתן למצוא בכל מקום, הכוונה היא לאנשים המקבלים אמת כפי שהיא מוגשת להם.
דליו מעודד אותנו להטיל ספק באמת המוגשת לנו כתנאי הכרחי להצלחה.
חילוקי דעות פעמים רבות יוצרים תחושה לא נוחה, אך בפועל מהווים שלב קריטי ובלתי נמנע המסייע לנו לקבל החלטות נכונות וכמה שיותר מדויקות.
במקום להיכנס למגננה בעקבות המייל הביקורתי, תגובתו של דליו הייתה לבקש משאר משתתפי הפגישה לתת לו משוב כן, ולהעניק להתנהלותו בפגישה ציון בין "נכשל" ל"מצוין" (#ההבדליםבינילביןדליו).
דליו גם בחר שלא להסתיר את הביקורת כלפיו, ושיגר את כל שרשרת תכתובות המייל לכל עובדי החברה כדי שיוכלו להפיק לקחים מחילופי הדברים (#ההבדליםבינילביןדליו2).
כדי להימנע מהחלטות פה אחד, דליו מניע תהליכים של קבלות החלטות ללא השפעות של היררכיה.
לא פעם, כאשר אמורה להתקבל החלטה חשובה בברידג'ווטר, דליו עורך סקר שמטרתו לברר מה כולם חושבים בעניין, לרוב הוא בוחר את האנשים עם הדעות הקיצוניות ביותר כדי שיקיימו דיון אליו כל עובדי החברה מוזמנים.
גיוון של מחשבות הוא תנאי הכרחי למציאת האמת בתהליכי קבלת החלטות.
כשלב ראשוני עלינו לאפשר לעצמנו תקופת למידה עם כמה שיותר פתיחות מחשבתית.
אל תסכימו לקבל החלטה עד שהלמידה שערכתם העלתה מספר רעיונות מובילים, רק אז תחליטו איזה רעיון הוא המתאים ביותר.
החידוש של דליו, הוא החיבור הרדיקלי בין העולם הארגוני לעולם האישי שלנו.
הוא תומך בשקיפות, פתיחות וחתירה למציאת האמת בדרך עקבית וסדורה.
הפוסט הקודם איך לאמן את מי שלא רוצה להתאמן?
הפוסט הבא משוב שלילי להצלחה. אכן כן.
מרתק. המאמר בלי שהוא מציין זאת מוביל לעקרון עבודת הצוות. בתנאי שמטפחים את העצמאות המחשבתית של כל אחד מהחברים אזי מתקבלת פתיחות לביקורת ולדעות עצמאיות ומתקבלת שונות מחשבתית שהיא לדעתי הבסיס הטוב לקבלת החלטות טובות ואפקטביות וחשוב מכך עם מחויבות של הצוות ליישום המוצלח של ההחלטות.